pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​“พัชรวาท” เร่งเตรียมการใช้งบกลาง แก้ปัญหาไฟป่า หมอกควัน ตั้งจุดเฝ้าระวังไฟป่าร่วมกับชุมชนรอบพื้นที่ 11 ป่าอนุรักษ์ 10 ป่าสงวนฯ บรรเทาสถานการณ์ฝุ่น PM2.5 ให้พี่น้องประชาชนภาคเหนือ
วันพฤหัสบดีที่ 14 มีนาคม 2567
​“พัชรวาท” เร่งเตรียมการใช้งบกลาง แก้ปัญหาไฟป่า หมอกควัน ตั้งจุดเฝ้าระวังไฟป่าร่วมกับชุมชนรอบพื้นที่ 11 ป่าอนุรักษ์ 10 ป่าสงวนฯ บรรเทาสถานการณ์ฝุ่น PM2.5 ให้พี่น้องประชาชนภาคเหนือ
​“พัชรวาท” เร่งเตรียมการใช้งบกลาง แก้ปัญหาไฟป่า หมอกควัน ตั้งจุดเฝ้าระวังไฟป่าร่วมกับชุมชนรอบพื้นที่ 11 ป่าอนุรักษ์ 10 ป่าสงวนฯ บรรเทาสถานการณ์ฝุ่น PM2.5 ให้พี่น้องประชาชนภาคเหนือ
“พัชรวาท” เร่งเตรียมการใช้งบกลาง แก้ปัญหาไฟป่า หมอกควัน ตั้งจุดเฝ้าระวังไฟป่าร่วมกับชุมชนรอบพื้นที่ 11 ป่าอนุรักษ์ 10 ป่าสงวนฯ บรรเทาสถานการณ์ฝุ่น PM2.5 ให้พี่น้องประชาชนภาคเหนือ
วันนี้ (14 มีนาคม 2567) เวลา 10.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมเตรียมความพร้อมการดําเนินงานแก้ไขปัญหาไฟป่า หมอกควัน และฝุ่นละออง PM2.5 ตามที่กระทรวงทรัพยากรธรรมชาติและสิ่งแวดล้อม ได้รับอนุมัติงบกลาง รายการเงินสํารองจ่ายเพื่อกรณีฉุกเฉินหรือจําเป็น สําหรับดําเนินการแก้ไขปัญหาไฟป่า หมอกควัน และฝุ่นละออง PM2.5 ประจําปีงบประมาณ พ.ศ. 2567 จากคณะรัฐมนตรีเมื่อวันที่ 3 มีนาคม 2567 ที่ได้จัดสรรให้กรมป่าไม้ และกรมอุทยานแห่งชาติ สัตว์ป่า และพันธุ์พืช ใช้ในการดําเนินโครงการแก้ไขปัญหาไฟป่าและหมอกควันเพื่อลดฝุ่นละออง PM2.5 โดยการมีส่วนร่วมของชุมชน ในพื้นที่เป้าหมาย 10 ป่าสงวนแห่งชาติ และ 11 ป่าอนุรักษ์ โดยเน้นให้ประชาชนโดยรอบพื้นที่เป้าหมายเข้าร่วมประจําจุดเฝ้าระวังไฟป่าของกรมป่าไม้ 1,069 จุด และของกรมอุทยานแห่งชาติ สัตว์ป่า และพันธุ์พืช 1,582 จุด ครอบคลุมพื้นที่ 17 จังหวัดภาคเหนือ และจังหวัดกาญจนบุรี ณ ห้องประชุม ชั้น 20 กระทรวงทรัพยากรธรรมชาติและสิ่งแวดล้อม
โดยในที่ประชุม พล.ต.อ.พัชรวาท ได้เห็นชอบแผนการดําเนินงานโครงการแก้ไขปัญหาไฟป่าและหมอกควัน เพื่อลดฝุ่นละออง PM2.5 โดยการมีส่วนร่วมของชุมชน ประจําปีงบประมาณ พ.ศ. 2567 ของกรมป่าไม้ วงเงิน 109,946,650 บาท และกรมอุทยานแห่งชาติ สัตว์ป่า และพันธุ์พืช วงเงิน 162,708,700 บาท พร้อมสั่งการให้เร่งดําเนินการตามมติคณะรัฐมนตรี และดําเนินการตามระเบียบและกฎหมายที่เกี่ยวข้องอย่างเคร่งครัด มีความโปร่งใส สามารถตรวจสอบได้ในทุกขั้นตอนของการดําเนินงาน รวมทั้งเน้นย้ําให้ทุกหน่วยงานนํามาตรการแก้ไขปัญหาฝุ่นละออง PM2.5 ในช่วงสถานการณ์วิกฤต ไปปฏิบัติการอย่างเร่งด่วน ควบคุมจัดการไฟป่าในพื้นที่มุ่งเป้า 11 ป่าอนุรักษ์ และ 10 ป่าสงวนฯ รวมถึงพื้นที่เกษตรเผาไหม้ซ้ําซากในพื้นที่สูง และในพื้นที่ราบของ 17 จังหวัดภาคเหนือ ตามที่ได้มอบนโยบายยกระดับมาตรการเข้มงวดสูงสุด แก้ปัญหาฝุ่น PM2.5 ภาคเหนือ ไว้ในการประชุมเมื่อวันที่ 10 มีนาคม 2567 ที่ผ่านมา และขอให้ทุกหน่วยงานทุ่มเทสรรพกําลังเข้าปฏิบัติการควบคุมสถานการณ์ไฟป่าในพื้นที่ที่ยังคงมีแนวโน้มรุนแรงอย่างเต็มกําลังความสามารถ ด้วยจิตใจที่เข้มแข็ง และคํานึงถึงความปลอดภัยของเจ้าหน้าที่เป็นสําคัญ
รัฐบาลไทย-ข่าวทำเนียบรัฐบาล-PM’s joint press conference with Chancellor of Germany
วันพฤหัสบดีที่ 14 มีนาคม 2567
PM’s joint press conference with Chancellor of Germany
PM’s joint press conference with Chancellor of Germany
March 13, 2024, at 1800hrs (Berlin local time), at the Federal Chancellery, Federal Republic of Germany, Prime Minister and Minister of Finance Srettha Thavisin and H.E. Mr. Olaf Scholz, Chancellor of Germany, chaired the joint press conference. Government Spokesperson Chai Wacharonke disclosed gist as follows:
The Prime Minister thanked the Chancellor and German public and private sectors for the warm welcome. This visit of the Prime Minister followed the official visit of the German President to Thailand on January 24 – 26, 2024, during which the President has witnessed Thailand’s democratic development and upholding of human rights.
The Prime Minister affirmed the country’s commitment to promoting political, economic, and social security in accordance with predictable and rule-based democratic process in order to boost confidence of Germany and Thailand’s other friends across the globe. With this, both leaders came to terms in elevating relations between the two countries to the strategic partnership, of which the detail will be further discussed under an existing bilateral dialogue mechanism.
Under the strategic partnership, Thailand believes that bilateral cooperation will significantly increase in an inclusive manner, covering regional cooperation with ASEAN and in the Indo-Pacific region. It will also promote partnerships for sustainable development to overcome challenges.
The two leaders agreed to strengthen cooperation in clean energy, solar/wind/water power generation, and green hydrogen, as well as cooperation in EVs, especially EVs manufacturing, technology and knowledge transfer, and promotion of related industries. The Prime Minister affirmed the Government’s commitment to continue supporting Germany’s investment in the manufacturing of conventional internal combustion engine (ICE) and hybrid vehicles. He also extended his invitation for German investors to take part in the infrastructure development plan under Thailand Vision 2030 ‘IGNITE THAILAND’, especially the Landbridge project.
The Prime Minister expressed hope to promote mutual trade and investment through the Thai-EU FTA, and hoped that German would support Thailand to join OECD. Including, people-to-people exchanges and tourism through exemption of Schengen visas for Thai ordinary passport holders.
The Prime Minister and the German Chancellor also discussed other issues of mutual interest, i.e., labor and vocational education cooperation, human resources development, sustainable agriculture, and international security. During the official visit, the Prime Minister also had the chances to meet with German private sector. He strongly hoped that they consider making investment in Thailand at the nearest opportunity.
In closing, the Prime Minister thanked the German Chancellor, and extended his invitation for the latter to pay an official visit to Thailand to build upon the momentum of the meeting today.
รัฐบาลไทย-ข่าวทำเนียบรัฐบาล-​นายกฯ ให้สัมภาษณ์สรุปผลการเยือนออสเตรเลีย ฝรั่งเศส และเยอรมนี ประสบความสำเร็จ พบปะผู้นำต่างประเทศและภาคเอกชนรายใหญ่ระดับโลก ผลักดันการค้าการลงทุน FTA ไทย - EU วีซ่าเชงเก้น
วันพฤหัสบดีที่ 14 มีนาคม 2567
14/03/2567
​นายกฯ ให้สัมภาษณ์สรุปผลการเยือนออสเตรเลีย ฝรั่งเศส และเยอรมนี ประสบความสําเร็จ พบปะผู้นําต่างประเทศและภาคเอกชนรายใหญ่ระดับโลก ผลักดันการค้าการลงทุน FTA ไทย - EU วีซ่าเชงเก้น
เสนอจัดกิจกรรมระดับโลกที่ไทย
วันนี้ (14 มีนาคม 2567) เวลา 14.10 น. ณ สนามบินสุวรรณภูมิ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชน สรุปผลการเดินทางเยือนออสเตรเลีย ฝรั่งเศส และเยอรมนี โดยได้กล่าวว่า การเดินทางครั้งนี้เริ่มเดินทางเพื่อเข้าร่วมในกรอบการประชุมอาเซียน - ออสเตรเลีย เป็นการสร้างความเชื่อมั่น สร้างหุ้นส่วนทางยุทธศาสตร์กับทุกประเทศ และในระหว่างการประชุมฯ ได้พบกับผู้นําหลายประเทศ ได้แก่ มาเลเซีย ลาว ออสเตรเลีย นิวซีแลนด์ และพบปะกับภาคเอกชนสําคัญระดับโลกของออสเตรเลีย จํานวน 6 บริษัทด้วยกัน ต่อจากนั้นเดินทางไปที่กรุงเบอร์ลิน เยอรมนี เพื่อร่วมงาน ITB Berlin 2024 เพื่อประกาศให้โลกทราบว่า ปี 2568 ไทยจะผลักดันให้เป็นปีแห่งการท่องเที่ยวไทย ยกระดับอาหาร แฟชั่น ให้เป็นที่ยอมรับระดับโลก รวมทั้งได้มีการหารือ พูดคุยกับมิชลินไกด์ และเริ่มพูดคุยกับบริษัทที่จะจัดกิจกรรมระดับโลก ได้แก่ Formula One, World Food Expo, Paris Fashion Week ซึ่งจะจัดกิจกรรมเหล่านี้ต่อไป
ต่อจากนั้น ได้เดินทางไปฝรั่งเศสเพื่อพบกับประธานาธิบดีมาครง ซึ่งประเด็นหลักของการพูดคุย คือเรื่อง FTA ไทย – อียู และการยกเลิกตรวจลงตราเชงเก้น ซึ่งไทยได้พูดกับทุกประเทศที่ยุโรปแบบนี้เพื่อทําให้เกิดการสนับสนุนเรื่อง FTA โดยการเดินทางเยือนยุโรปครั้งนี้ ได้พบกับเอกชนรายใหญ่ระดับโลกรวมทั้งสิ้น 23 ราย
ในส่วนของการไปเมืองคานส์เพื่อร่วมงาน MIPIM มีประเด็นเรื่องเครื่องบินขัดข้อง ทําให้นายกรัฐมนตรีต้องเดินทางไปพร้อมกับส่วนรักษาความปลอดภัยของประเทศฝรั่งเศสเพียงแค่สองคน แต่ก็ไปทันร่วมงานอย่างราบรื่น ซึ่งงาน MIPIM เป็นงานด้านโครงสร้างพื้นฐานที่มีความสําคัญระดับโลก
ต่อจากนั้น นายกรัฐมนตรีได้เดินทางไปที่กรุงเบอร์ลิน พบปะเอกชนรายใหญ่ที่สําคัญ 7 ราย เช่น BMW Volkswagen และ Mercedes-Benz และมีการหารือทวิภาคีร่วมกับนายกรัฐมนตรีเยอรมนี ซึ่งได้เน้นสองเรื่องสําคัญคือ FTA และวีซ่าเชงเก้น ทั้งนี้ ตลอดเวลาของการเดินทางที่ผ่านมา ได้พูดคุยรายละเอียดร่วมกับ BOI กระทรวงการต่างประเทศ
รัฐบาลไทย-ข่าวทำเนียบรัฐบาล-“รองนายกฯสมศักดิ์” ถก กมธ.กระจายอำนาจ หาแนวทางให้ท้องถิ่นมีรายได้เพิ่มมากขึ้น ตามเป้าหมาย ร้อยละ 35 ยัน กำลังเดินหน้าร่างแผนกระจายอำนาจ ฉบับที่ 3 หลังฉบับก่อนหมดอายุไปแล้ว 12 ปี
วันพฤหัสบดีที่ 14 มีนาคม 2567
14/03/2567
“รองนายกฯสมศักดิ์” ถก กมธ.กระจายอํานาจ หาแนวทางให้ท้องถิ่นมีรายได้เพิ่มมากขึ้น ตามเป้าหมาย ร้อยละ 35 ยัน กําลังเดินหน้าร่างแผนกระจายอํานาจ ฉบับที่ 3 หลังฉบับก่อนหมดอายุไปแล้ว 12 ปี
“รองนายกฯสมศักดิ์” ถก กมธ.กระจายอํานาจ หาแนวทางให้ท้องถิ่นมีรายได้เพิ่มมากขึ้น ตามเป้าหมาย ร้อยละ 35 ยัน กําลังเดินหน้าร่างแผนกระจายอํานาจ ฉบับที่ 3 หลังฉบับก่อนหมดอายุไปแล้ว 12 ปี หวังถ่ายโอนภารกิจต่อเนื่อง ย้ํา รัฐบาลตั้งใจทําเต็มที่
วันที่ 14 มีนาคม 2567 นายสมศักดิ์ เทพสุทิน รองนายกรัฐมนตรี ได้แลกเปลี่ยนความคิดเห็นเกี่ยวกับแนวทางการขับเคลื่อนนโยบายด้านการกระจายอํานาจของรัฐบาล กับ คณะกรรมาธิการการกระจายอํานาจ การปกครองส่วนท้องถิ่น และการบริหารราชการรูปแบบพิเศษ สภาผู้แทนราษฎร นําโดย นายบุญแก้ว สมวงศ์ รองประธานคณะกรรมาธิการฯ ที่ อาคารรัฐสภา
โดยนายสมศักดิ์ กล่าวว่า วันนี้ ตนได้มารับฟังปัญหาเกี่ยวกับการกระจายอํานาจ เพื่อจะได้ช่วยขับเคลื่อน และผลักดันอย่างเต็มที่ เพราะที่ผ่านมา ต้องยอมรับว่า การกระจายอํานาจ มีปัญหาอยู่พอสมควร รวมถึงแผนการกระจายอํานาจฉบับ ที่ 2 ก็หมดอายุไปแล้วถึง 12 ปี ตนจึงเร่งเดินหน้าร่างแผนฉบับที่ 3 เพื่อให้การกระจายอํานาจ และถ่ายโอนภารกิจ เป็นไปด้วยความต่อเนื่อง และเป็นประโยชน์สูงสุดกับประชาชน ส่วนในแผนฉบับที่ 3 จะมีการกระจายอํานาจอะไรบ้าง ก็ต้องมีการรับฟังความคิดเห็นอย่างรอบด้าน
“การหารือ กมธ.ยังมีความเป็นห่วงเรื่องการจัดสรรงบประมาณให้กับท้องถิ่น เพราะยังไม่สามารถทําตามเป้าหมาย ที่ให้รายได้ไปถึงท้องถิ่นอยู่ที่ ร้อยละ 35 จึงอยากให้รัฐบาล ช่วยแก้ปัญหา ซึ่งคณะกรรมการการกระจายอํานาจฯ ก็ได้ชี้แจงว่า มีแนวทางส่งเสริมให้ท้องถิ่นมีรายได้เพิ่มมากขึ้น พร้อมยืนยันว่า แผนกระจายอํานาจ ฉบับที่ 3 จะเป็นรูปแบบ งานไป คนไป ตําแหน่งไป และคนสมัครใจ ส่วนรายได้ท้องถิ่น จะแบ่งเป็น 4 ส่วน คือ 1.อปท.จัดเก็บเอง ร้อยละ 10 , 2.รัฐจัดเก็บให้ ร้อยละ 30, 3.รัฐแบ่งให้ ร้อยละ 20, และ 4.เงินอุดหนุน ร้อยละ 40 ทําให้มีการตั้งเป้าร้อยละ 35 แต่ในปี 2567 ได้ร้อยละ 29.06 โดยถึงแม้สัดส่วนจะไปไม่ถึงเป้าหมาย แต่ก็มีการเพิ่มงบอุดหนุนให้” รองนายกรัฐมนตรี กล่าว
นายสมศักดิ์ กล่าวอีกว่า การส่งเสริมให้ท้องถิ่นมีรายได้เพิ่มมากขึ้น คณะกรรมการการกระจายอํานาจฯ ได้มีแนวคิด 1.มีการเอ็มโอยูระหว่างท้องถิ่น กับ กรมขนส่งทางบก เพื่อจัดเก็บภาษีรถ ซึ่งจากนําร่อง 2 แห่ง กระบี่ สงขลา ทําให้มีรายได้เพิ่มมากขึ้นอย่างชัดเจน ทําให้มีแนวโน้มขยายอีกหลายพื้นที่ 2.จัดเก็บค่าน้ําบาดาล และ 3.จัดเก็บภาษีการใช้สนามบิน โดยสะท้อนให้เห็นว่า รัฐบาล มีความตั้งใจแก้ปัญหาอย่างเต็มที่ ซึ่งที่ผ่านมา ตนก็ได้ช่วยแก้ปัญหา ทั้งการถ่ายโอน รพ.สต. การกระจายอํานาจ ให้ อปท.ช่วยแก้ปัญหาไฟป่า-PM 2.5 และสัตว์ป่า ส่วนจากนี้ ตนก็กําลังผลักดันส่งเสริมการเลี้ยงโค ก็จะช่วยทําให้ท้องถิ่นสามารถจัดเก็บภาษีได้มากขึ้น และจะใกล้เคียงเป้าหมายได้
รัฐบาลไทย-ข่าวทำเนียบรัฐบาล-๘ เมษายน ๒๕๖๗ วันคล้ายวันสถาปนากระทรวงกลาโหม ครบรอบ ๑๓๗ ปี (Teaser V.2)
วันพฤหัสบดีที่ 14 มีนาคม 2567
๘ เมษายน ๒๕๖๗ วันคล้ายวันสถาปนากระทรวงกลาโหม ครบรอบ ๑๓๗ ปี (Teaser V.2)
“กลาโหมเทิดราชา รักษ์ราษฎร์ ชาติมั่นคง”
รัฐบาลไทย-ข่าวทำเนียบรัฐบาล-“กรมสมเด็จพระเทพฯ” #ทรงติดตามความก้าวหน้าโครงการอันเนื่องมาจากพระราชดำริ จ.ชลบุรี
วันพฤหัสบดีที่ 14 มีนาคม 2567
“กรมสมเด็จพระเทพฯ” #ทรงติดตามความก้าวหน้าโครงการอันเนื่องมาจากพระราชดําริ จ.ชลบุรี
...
เมื่อวันอังคารที่ 12 มีนาคม 2567 สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี #เสด็จพระราชดําเนินเป็นการส่วนพระองค์ ทอดพระเนตร #โครงการพัฒนาพื้นที่บริเวณรอบวัดญาณสังวรารามวรมหาวิหารอันเนื่องมาจากพระราชดําริ ต.ห้วยใหญ่ อ.บางละมุง จ.ชลบุรี
--
จากนั้น ทอดพระเนตรกิจกรรมการดําเนินงานด้านต่าง ๆ ของโครงการพัฒนาพื้นที่บริเวณรอบวัดญาณสังวรารามวรมหาวิหารฯ โดยเมื่อวันที่ 30 เมษายน 2525 พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 พระราชทานพระราชดําริให้มีการพัฒนาที่ดินบริเวณติดต่อกับวัดญาณสังวรารามฯ เป็นแหล่งพัฒนาด้านการเกษตร เพื่อให้ราษฎรในพื้นที่สามารถประกอบอาชีพเกษตรกรรมได้ดียิ่งขึ้น ควบคู่ไปกับการอนุรักษ์ทรัพยากรป่าไม้ และสัตว์ป่า โดยสํานักงาน กปร. ได้ประสานหน่วยงานภาครัฐและภาคเอกชนร่วมดําเนินการสนองพระราชดําริ พร้อมทั้งขับเคลื่อนการพัฒนาให้ครอบคลุมในมิติด้านต่าง ๆ
--
ปัจจุบัน มีคณะกรรมการบริหารโครงการฯ รับผิดชอบในการกําหนดกรอบแนวทางการพัฒนา ซึ่งมีผู้ว่าราชการจังหวัดชลบุรี เป็นประธาน และมีคณะปฏิบัติงานในระดับพื้นที่ ซึ่งมีผู้อํานวยการศูนย์ฝึกและพัฒนาอาชีพเกษตรกรรมวัดญาณสังวรารามฯ สังกัดกรมการส่งเสริมการเรียนรู้ กระทรวงศึกษาธิการ เป็นประธาน ทั้งนี้ มีพื้นที่เป้าหมายในการดําเนินงานครอบคลุม 3 ตําบล 2 อําเภอ ได้แก่ ต.ห้วยใหญ่ อ.บางละมุง ต.นาจอมเทียน และ ต.พลูตาหลวง อ.สัตหีบ จ.ชลบุรี โดยมีการดําเนินงาน 5 ด้าน ประกอบด้วย ด้านการพัฒนา การเกษตรและส่งเสริมอาชีพ ด้านการอนุรักษ์และฟื้นฟูทรัพยากรธรรมชาติ ด้านการบริหารจัดการน้ํา ด้านการสาธารณสุขและผู้สูงอายุ และด้านการศาสนาและการศึกษา
--
ต่อมา เสด็จฯ #ไปยังแปลงสาธิตทดลองเกษตรธรรมชาติ เพื่อทอดพระเนตรกิจกรรมแปลงสาธิตฯ #ทรงเก็บผลแตงเทศ และประทับรถยนต์พระที่นั่งไปยังพระอุโบสถ วัดญาณสังวรารามวรมหาวิหาร #ทรงนมัสการสมเด็จพระพุทธญาณนเรศวร์ พระประธานในพระอุโบสถ จากนั้น ประทับรถยนต์พระที่นั่งไปยัง โรงพยาบาลสมเด็จพระสังฆราชญาณสังวรเพื่อผู้สูงอายุ จังหวัดชลบุรี ทอดพระเนตรการดําเนินงานกิจกรรมคลินิกกายภาพบําบัด กิจกรรมบําบัด และกิจกรรมการฟื้นฟูร่างกายด้วยวิธีธาราบําบัด โอกาสนี้ ทรงรับฟังรายงานผลการดําเนินงานของโรงพยาบาลวัดญาณสังวราราม
--
เวลาต่อมา ประทับรถยนต์พระที่นั่งไปยังศูนย์ฝึกและพัฒนาอาชีพเกษตรกรรมวัดญาณสังวรารามวรมหาวิหารอันเนื่องมาจากพระราชดําริ โอกาสนี้ฉายพระฉายาลักษณ์ร่วมกับหัวหน้าส่วนราชการ คณะกรรมการฯ และเจ้าหน้าที่ผู้ปฏิบัติงาน และทรงปลูกต้นกัลปพฤกษ์ จํานวน 1 ต้น
============================
ที่มา : สํานักงาน กปร.
รัฐบาลไทย-ข่าวทำเนียบรัฐบาล-พม. รับมอบข้าวสาร 7,200 กก. จากบิ๊กซี ซูเปอร์เซ็นเตอร์ ก่อนส่งต่อให้กลุ่มเปราะบางที่ประสบปัญหาทางสังคม
วันพฤหัสบดีที่ 14 มีนาคม 2567
พม. รับมอบข้าวสาร 7,200 กก. จากบิ๊กซี ซูเปอร์เซ็นเตอร์ ก่อนส่งต่อให้กลุ่มเปราะบางที่ประสบปัญหาทางสังคม
พม. รับมอบข้าวสาร 7,200 กก. จากบิ๊กซี ซูเปอร์เซ็นเตอร์ ก่อนส่งต่อให้กลุ่มเปราะบางที่ประสบปัญหาทางสังคม
วันที่ 13 มีนาคม 2567 เวลา 10.30 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานรับมอบข้าวสารถุง จํานวน 7,200 กิโลกรัม จากบริษัท บิ๊กซี ซูเปอร์เซ็นเตอร์ จํากัด (มหาชน) โดย คุณอัศวิน - คุณฐาปณี เตชะเจริญวิกุล ประธานเจ้าหน้าที่บริหารและกรรมการผู้จัดการใหญ่ บริษัท บิ๊กซี ซูเปอร์เซ็นเตอร์ จํากัด (มหาชน) เพื่อมอบให้ศูนย์ สถาน บ้าน นิคม ในสังกัดกระทรวง พม. ในการช่วยเหลือผู้ประสบปัญหาทางสังคม ณ บริเวณโถงชั้น 1 กรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายวราวุธ กล่าวว่า ตนในนามของกระทรวง พม. ขอขอบคุณคณะผู้บริหาร บริษัท บิ๊กซี ซูเปอร์เซ็นเตอร์ จํากัด (มหาชน) และบริษัทผู้ผลิตข้าวสารถุง ที่ร่วมเป็นส่วนหนึ่งในการสนับสนุน ส่งเสริมคุณภาพชีวิต และบรรเทาความเดือดร้อนของประชาชนกลุ่มเปราะบาง โดยการมอบข้าวสารถุง จํานวน 7,200 กิโลกรัม ให้แก่กระทรวง พม. เพื่อส่งต่อไปยังกลุ่มเป้าหมาย ได้แก่ เด็กเยาวชน คนพิการ ผู้สูงอายุ คนไร้ที่พึ่ง กลุ่มเปราะบาง และผู้ประสบปัญหาทางสังคม ทั้งนี้ ขอให้ทุกท่านมั่นใจว่าข้าวสารที่ได้รับบริจาคในวันนี้ จะเป็นประโยชน์ต่อกลุ่มเป้าหมายอย่างแท้จริง และกระทรวง พม. จะเร่งจัดส่งข้าวสารดังกล่าวให้แก่กลุ่มเป้าหมายที่มีความต้องการ ทั้งส่วนกลางและส่วนภูมิภาคต่อไป
คุณฐาปณี กล่าวเพิ่มเติมว่า ในนามของบริษัท บิ๊กซี ซูเปอร์เซ็นเตอร์ จํากัด (มหาชน) มีความยินดีที่ได้มาร่วมบริจาคข้าวสารถุง จํานวน 7,200 กิโลกรัม ในวันนี้ เพื่อร่วมถวายพระราชกุศลและเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 สําหรับการบริจาคข้าวสารเกิดจากความร่วมมือที่สําคัญ ภายใต้การจัดงาน "ข้าวถุงร่วมใจ ประหยัดทั่วไทย ที่บิ๊กซี ครั้งที่ 16" โดยบิ๊กซีได้ร่วมกับคู่ค้าผู้ผลิตข้าวถุงทั้ง 16 ราย 20 แบรนด์ ร่วมบริจาคข้าวสาร จํานวน 16 ตัน ให้แก่มูลนิธิ บีเจซี บิ๊กซี เพื่อนําไปส่งมอบให้กับชุมชน สถานสงเคราะห์ และสถานศึกษา
ทั้งนี้ บิ๊กซี ยินดีและพร้อมที่จะให้ความร่วมมือกับภาครัฐและภาคเอกชนอย่างเต็มความสามารถ เพื่อร่วมเป็นส่วนหนึ่งในการให้ความช่วยเหลือสังคมอย่างรอบด้าน ทั้งด้านการศึกษา ด้านสาธารณสุข ด้านการสร้างอาชีพ ส่งเสริมผู้ด้อยโอกาส พัฒนาคุณภาพชีวิต และช่วยเหลือเยียวยาผู้ประสบภัยเมื่อยามวิกฤต และหวังว่าการสร้างคุณภาพชีวิตที่ดีจะช่วยแก้ไขปัญหาและพัฒนาสังคมอย่างยั่งยืนต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #รับมอบข้าวสาร
รัฐบาลไทย-ข่าวทำเนียบรัฐบาล-เลขานุการ มท.1 เข้าสักการะอนุสาวรีย์ครูลำยอง วิศุภกาญจน์ ครูโรงเรียนสุราษฎร์ธานีผู้สละชีพปกป้องอธิปไตยในสงครามมหาเอเชียบูรพา เผย มท.1 มีนโยบายชัดส่งเสริมการเรียนประวัติศาสตร์
วันพฤหัสบดีที่ 14 มีนาคม 2567
14/03/2567
เลขานุการ มท.1 เข้าสักการะอนุสาวรีย์ครูลํายอง วิศุภกาญจน์ ครูโรงเรียนสุราษฎร์ธานีผู้สละชีพปกป้องอธิปไตยในสงครามมหาเอเชียบูรพา เผย มท.1 มีนโยบายชัดส่งเสริมการเรียนประวัติศาสตร์
เลขานุการ มท.1 เข้าสักการะอนุสาวรีย์ครูลํายอง วิศุภกาญจน์ ครูโรงเรียนสุราษฎร์ธานีผู้สละชีพปกป้องอธิปไตยในสงครามมหาเอเชียบูรพา เผย มท.1 มีนโยบายชัดส่งเสริมการเรียนประวัติศาสตร์ ปลูกฝังเยาวชน คนไทยภาคภูมิใจในชาติ
วันนี้ (14 มี.ค. 67) เวลา 09.00 น. ที่โรงเรียนสุราษฎร์ธานี อําเภอเมืองสุราษฎร์ธานี นางสาวไตรศุลี ไตรสรณกุล เลขานุการรัฐมนตรีว่าการกระทรวงมหาดไทยและโฆษกกระทรวงมหาดไทย เดินทางเข้าสักการะอนุสาวรีย์ครูลํายอง วิศุภกาญจน์ ครูโรงเรียนประจําจังหวัดสุราษฎร์ธานี ผู้นําคณะลูกเสือเข้าสู้รบกับทหารญี่ปุ่นในสงครามมหาเอเชียบูรพากระทั่งเสียชีวิตในสมรภูมิ เมื่อวันที่ 8 ธันวาคม 2484 ซึ่งโรงเรียนสุราษฎร์ธานี ได้ร่วมกับภาคีเครือข่าย กําหนดให้วันที่ 8 ธันวาคมของทุกปี เป็น "วันวิญญาณ" และร่วมกันสร้างอนุสาวรีย์ครูลํายอง วิศุภกาญจน์ ประดิษฐานไว้บริเวณหน้าอาคาร 100 ปีครูลํายอง วิศุภกาญจน์ เพื่อรําลึกถึงวีรกรรมอันกล้าหาญของคุณครูลํายอง วิศุภกาญจน์ และลูกเสือโรงเรียนสุราษฎร์ธานี ที่สละชีพในสงครามมหาเอเชียบูรพา ด้วยจิตวิญญาณของความเป็นคนไทย และความจงรักภักดีต่อสถาบันพระมหากษัตริย์
นางสาวไตรศุลี กล่าวว่า ขอสดุดีวีรกรรมอันกล้าหาญของครูลํายอง วิศุภกาญจน์ และกองลูกเสือโรงเรียนสุราษฎร์ธานี ที่ได้สู้รบเพื่อปกป้องอธิปไตยของชาติ กระทั่งเสียชีวิตในสมรภูมิ และขอชื่นชมโรงเรียนสุราษฎร์ธานี ที่ได้กําหนดให้วันที่ 8 ธันวาคม เป็นวันรําลึกนึกถึงวีรกรรมอันกล้าหาญของท่าน คือ "วันวิญญาณ" อันเป็นการส่งเสริมให้นักเรียน เด็ก เยาวชน และพี่น้องประชาชนชาวจังหวัดสุราษฎร์ธานี ได้ภาคภูมิใจในความเป็นชาติไทย ภาคภูมิใจในวีรกรรมของบรรพชน วีรกรรมของครูของชาวสุราษฎร์ธานีที่แม้เวลาจะผ่านไป 82 ปี แต่ท่านก็ยังเป็นครูที่สอนให้พวกเราได้มีความรัก ความหวงแหนผืนแผ่นดินไทย
ทั้งนี้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย มีนโยบายที่ชัดเจนในการส่งเสริมให้นักเรียน เด็ก และเยาวชน ได้รับการบ่มเพาะจริยธรรม มีจิตสํานึกรักชาติ มีความภาคภูมิใจในความเป็นชาติไทย มีความจงรักภักดีต่อสถาบันสําคัญของชาติ จึงได้มอบแนวทางให้กับกระทรวงในกํากับดูแลทั้ง 4 กระทรวง คือกระทรวงมหาดไทย กระทรวงศึกษาธิการ กระทรวงแรงงาน และกระทรวงการอุดมศึกษา วิทยาศาสตร์ วิจัย และนวัตกรรม สร้างบุคลากรที่มีคุณภาพและเป็นคนดีของสังคม ให้ความสําคัญกับการการสอนวิชาประวัติศาสตร์ จริยธรรม และหน้าที่พลเมือง ด้วยความปลื้มใจ ภูมิใจที่ประเทศเรามีประวัติศาสตร์ เรารู้รากเหง้า ทําให้เยาวชนได้รับข้อมูลที่ถูกต้อง ที่ทําให้เขามีความภาคภูมิใจในความเป็นคนไทย
รัฐบาลไทย-ข่าวทำเนียบรัฐบาล-กรมทางหลวงชนบท จัดประชุมการมีส่วนร่วมภาคประชาชนโครงการงานซ่อมสร้างผิวทาง        แอสฟัลท์ติกคอนกรีต สาย บก.7022 จังหวัดบึงกาฬ
วันพฤหัสบดีที่ 14 มีนาคม 2567
กรมทางหลวงชนบท จัดประชุมการมีส่วนร่วมภาคประชาชนโครงการงานซ่อมสร้างผิวทาง        แอสฟัลท์ติกคอนกรีต สาย บก.7022 จังหวัดบึงกาฬ
....
กรมทางหลวงชนบท (ทช.) กระทรวงคมนาคม โดยแขวงทางหลวงชนบทบึงกาฬ จัดประชุม การมีส่วนร่วมภาคประชาชน โครงการงานซ่อมสร้างผิวทางแอสฟัลท์ติกคอนกรีตทางหลวงชนบท สาย บก.7022 แยกทางหลวงชนบทสาย บก.3009 - บ้านภูทรายทอง ตําบลบ้านต้อง อําเภอเซกา จังหวัดบึงกาฬ โดยมีการแลกเปลี่ยนและรับฟังความคิดเห็นของประชาชนในพื้นที่ พร้อมลงนามบันทึกความร่วมมือ 3 ฝ่าย ระหว่าง ทช. ผู้รับจ้าง และผู้แทนประชาชน จํานวน 50 คน ณ ศาลาอเนกประสงค์ บ้านต้อง อําเภอเซกา จังหวัดบึงกาฬ ซึ่ง ทช. ได้นําเสนอความเป็นมา ลักษณะโครงการ รายงานขั้นตอนการก่อสร้าง พร้อมทั้งรับฟังข้อเสนอแนะและความคิดเห็นจากผู้เข้าร่วมประชุม เพื่อให้การก่อสร้างเป็นไปตามวัตถุประสงค์และเป็นประโยชน์ต่อประชาชนมากที่สุด
โครงการก่อสร้างดังกล่าวเริ่มตั้งแต่ช่วง กม.ที่ 3+375 - 4+366 และ ช่วง กม.ที่ 4+623 - 5+325 รวมระยะทาง 1.693 กิโลเมตร ใช้งบประมาณ 5.490 ล้านบาท คาดว่าจะก่อสร้างแล้วเสร็จในปี 2567
รัฐบาลไทย-ข่าวทำเนียบรัฐบาล-นายกฯ ให้สัมภาษณ์สื่อมวลชนถึงภารกิจสำคัญที่เยอรมนี
วันพุธที่ 13 มีนาคม 2567
13/03/2567
นายกฯ ให้สัมภาษณ์สื่อมวลชนถึงภารกิจสําคัญที่เยอรมนี
นายกฯ ให้สัมภาษณ์สื่อมวลชนถึงภารกิจสําคัญที่เยอรมนี
วันนี้ (13 มีนาคม 2567) 12.00 น. (เวลาท้องถิ่นกรุงเบอร์ลิน) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์สื่อมวลชนถึงภารกิจ โดยภารกิจแรกวานนี้ได้ไปกล่าวสุนทรพจน์ในงาน MIPIM งานด้านโครงสร้างพื้นฐาน ซึ่งเป็นงานที่จัดขึ้นปีละครั้ง และใหญ่ที่สุดในโลก โดยในปีนี้นั้น นายกฯ มาร่วมงานเพื่อแจ้งว่าประเทศไทยเปิดแล้ว และในปีหน้าไทยจะมาจัดงานอย่างยิ่ง จากนั้นได้พบพูดคุยกับรัฐมนตรีช่วยว่าการกระทรวงการลงทุนของสหราชอาณาจักร ซึ่งให้การยืนยันว่าสนใจและพร้อมที่จะลงทุนเพิ่มเติมในประเทศไทย
ส่วนภารกิจในเช้าวันนี้ (13 มีนาคม 2567) นายกฯ พบบริษัท Volkswagen ซึ่งเคยเป็นบริษัทรถยนต์ที่ใหญ่ที่สุดและเป็นบริษัทที่มีเครือข่ายมาก ทั้งนี้เลขาธิการ BOI ได้เชิญบริษัทฯ เข้ามาลงทุน ซึ่งมีความเป็นไปได้อย่างมากโดยนายกฯ ได้ให้ความมั่นใจว่า ไทยมีความพร้อม ทั้งในเรื่องโครงสร้างพื้นฐาน การอํานวยความสะดวกในด้านการลงทุน (ease of doing business) สิทธิประโยชน์ การใช้ชีวิต รวมถึงค่าครองชีพ
จากนั้นได้พบผู้บริหารบริษัท Infineon Infineon Technologies AG เป็นบริษัทผู้ผลิตเซมิคอนดักเตอร์รายใหญ่ที่สุดของเยอรมนี ซึ่งบริษัทสนใจมาดูลู่ทางการลงทุนในประเทศไทย
จากนั้นนายกรัฐมนตรีได้เข้าร่วมงาน BVMW ซึ่งเป็นงานที่รวบรวมภาค SMEs ของเยอรมนีไว้ โดยมีของไทยมาร่วมงานด้วย ซึ่งภาค SMEsของเยอรมันมีความแข็งแกร่งอย่างมาก โดย นายกฯ ได้ใช้โอกาสนี้ย้ําว่า ไทยเปิดแล้ว และมีโอกาสสําหรับการลงทุนอย่างมาก โดยนายกฯ ยังได้แวะชมบู๊ทของ AWS ซึ่งได้เข้ามาลงทุนใน Data center ในประเทศประเทศไทย อันเป็นผลมาจากการพบกันของ นายกฯ กับผู้บริหาร AWS ระหว่าง เดินทางไปร่วมการประชุม APEC ที่สหรัฐฯ นอกจากนี้ยังได้เยี่ยมชมบู๊ทและนั่งรถยนต์ BMW i5 ซึ่งเป็นรถไฟฟ้าเต็มตัว สามารถวิ่งได้ 650 กิโลเมตร
จากนั้นเยี่ยมชมห้าง Kadewa ซึ่งมีคนไทยเป็นหุ้นส่วน โดยได้แวะชมแผนกสินค้าไทย และร้านอาหารไทยซึ่งถือเป็นร้านที่ขายที่ดีที่สุดในห้าง รวมทั้งได้พบปะกับพนักงานคนไทย โดยนายกฯ ได้ขอให้นําสินค้าไทยมาขายในห้างมากขึ้น เช่น ผ้าขาวม้า หรือกระเป๋ากระจูด โดยห้างยินดีและภูมิใจที่ได้มีส่วนร่วมช่วยคนไทย ซึ่งผู้บริหารห้างให้การยืนยันว่าผลิตภัณฑ์ไทยมีศักยภาพและเป็นที่ชื่นชอบของคนเยอรมันเป็นอย่างมาก หากสินค้าผ่านคุณภาพและมาตรฐานของยุโรปก็จะได้นํามาขายที่ห้างได้โดยเร็ว
โดยนายกฯ ยังกล่าวว่าในช่วงบ่ายจะพบผู้บริหารภาคเอกชนอีกหลายรายและจะมีการพบหารือทวิภาคีกับนายกรัฐมนตรีเยอรมนี เข้าร่วมงานเลี้ยงอาหารค่ํา แล้วจะเดินทางกลับประเทศไทยในทันที
ส่วนประเด็นยางพาราที่ราคาทะลุ 90 บาทในรอบ 7 ปีนั้น นายกฯ อยากให้ขึ้นไปเรื่อยๆ โดยกําลังเดินหน้าหาแนวทางเช่น มาตรการเกษตรแม่นยํา โดยไม่อยากให้ประเทศไทยเป็นแค่ผ่านทาง เมื่อหน่วยงานที่เกี่ยวข้องมีความเข้มงวดมากขึ้น มั่นใจว่าศักยภาพของยางพาราจะสูงขึ้นอย่างแน่นอน เป็นหน้าที่ของรัฐบาลที่ต้องทําให้ดีที่สุด
รัฐบาลไทย-ข่าวทำเนียบรัฐบาล-DAD เพิ่ม 4 จุดสถานีชาร์จรถ EV ศูนย์ราชการฯ แจ้งวัฒนะ
วันพฤหัสบดีที่ 14 มีนาคม 2567
14/03/2567
DAD เพิ่ม 4 จุดสถานีชาร์จรถ EV ศูนย์ราชการฯ แจ้งวัฒนะ
DAD เพิ่ม 4 จุดบริการสถานีชาร์จรถไฟฟ้ารอบศูนย์ราชการฯ รวม 16 หัวชาร์จ หวังเสิร์ฟความสะดวกผู้ใช้บริการ พร้อมมุ่งสู่เมืองคาร์บอนต่ําตามแผน
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด หรือ DAD Asset Development ผู้บริหารโครงการศูนย์ราชการเฉลิมพระเกียรติฯ กล่าวว่า ได้เพิ่มจุดชาร์จรถไฟฟ้าภายนอกรอบอาคารรวม 4 จุด โดยสร้างเป็นสถานีชาร์จรถไฟฟ้า ได้แก่ 1) บริเวณอาคาร A (หน้าประตู 6) 2) บริเวณหน้าอาคารศูนย์ประชุมวายุภักษ์ 3) บริเวณทางเข้า 1 อาคาร B และ 4) บริเวณทางเข้า 2 อาคาร B เพื่อเพิ่มความสะดวกให้แก่ผู้เช่าพื้นที่ ผู้เข้ามาติดต่อหน่วยงานในศูนย์ราชการเฉลิมพระเกียรติฯ และประชาชนทั่วไป
ทั้งนี้ล่าสุดอยู่ระหว่างติดตั้งหัวชาร์จ ซึ่งจะมีทั้งหมด 16 หัวชาร์จ แบ่งเป็นจุดละ 4 หัวชาร์จ คาดว่าจะแล้วเสร็จและเปิดให้บริการประมาณเดือนกรกฎาคม 2567 เนื่องจากต้องดําเนินการติดตั้งระบบบริหารจัดการ (Software) ให้เสร็จก่อน และในอนาคตจะพัฒนาเป็นแอปพลิเคชัน เพื่อผู้ใช้จะได้รับการบริการที่สะดวกยิ่งขึ้น สําหรับอัตราค่าบริการ DAD ได้กําหนดค่าบริการชาร์จไฟฟ้าที่ 9.50 บาท ต่อกิโลวัตต์
“การเพิ่มจุดชาร์จรถไฟฟ้า เป็นเพียงส่วนหนึ่งของการบริการจาก DAD เพื่อมุ่งไปสู่เป้าหมายการยกระดับศูนย์ราชการเฉลิมพระเกียรติฯ ให้เป็นเมืองคาร์บอนต่ําภายในปี 2570” กรรมการผู้จัดการ กล่าว
.
อย่างไรก็ตาม จุดชาร์จรถไฟฟ้าในศูนย์ราชการเฉลิมพระเกียรติฯ ยังมีให้บริการที่อาคารจอดรถ D อีกจํานวน 30 หัวชาร์จ ปัจจุบันเปิดให้บริการแล้วทั้งกับผู้ที่อยู่ในศูนย์ราชการและประชาชนทั่วไป เริ่มเปิดให้บริการไปเมื่อเดือนกุมภาพันธ์ที่ผ่านมา มีผู้มาติดต่อราชการและประชาชน เข้ามาใช้บริการเป็นที่พึงพอใจ โดยอาคารจอดรถ D เป็นอาคารขนาดใหญ่ 11 ชั้น ตั้งอยู่ด้านหน้าของศูนย์ราชการเฉลิมพระเกียรติฯ ถนนแจ้งวัฒนะ รองรับรถยนต์ได้มากกว่า 1,632 คัน เพื่อมุ่งส่งเสริมการใช้รถสาธารณะ และลดการปล่อยคาร์บอนไดออกไซด์อย่างยั่งยืน
รัฐบาลไทย-ข่าวทำเนียบรัฐบาล-ธอส. เผยผลการจัดงานประมูลขายบ้านมือสองออนไลน์ ครั้งที่ 1/2567 สามารถจำหน่ายได้ 77 รายการ มูลค่ารวมกว่า 94 ล้านบาท
วันพฤหัสบดีที่ 14 มีนาคม 2567
14/03/2567
ธอส. เผยผลการจัดงานประมูลขายบ้านมือสองออนไลน์ ครั้งที่ 1/2567 สามารถจําหน่ายได้ 77 รายการ มูลค่ารวมกว่า 94 ล้านบาท
ผลจัด “งานประมูลบ้านมือสอง ธอส. ออนไลน์ ครั้งที่ 1 ประจําปี 2567” ซึ่งจัดขึ้นพร้อมกันทั่วประเทศผ่าน  Application : GHB ALL HOME เมื่อวันพุธที่ 13 มี.ค.2567 ระหว่างเวลา 12.00-12.30 น. สามารถจําหน่ายบ้านมือสองได้จํานวน  77 รายการ คิดเป็นมูลค่า 94.07
ธนาคารอาคารสงเคราะห์ (ธอส.) เปิดเผยผลการจัด “งานประมูลบ้านมือสอง ธอส. ออนไลน์ ครั้งที่ 1 ประจําปี 2567” ซึ่งจัดขึ้นพร้อมกันทั่วประเทศ ผ่าน Application : GHB ALL HOME เมื่อวันพุธที่ 13 มีนาคม 2567 ระหว่างเวลา 12.00-12.30 น. สามารถจําหน่ายบ้านมือสองได้จํานวน 77 รายการ คิดเป็นมูลค่า 94.07 ล้านบาท แบ่งเป็นทรัพย์ที่ตั้งอยู่ในพื้นที่กรุงเทพฯ และปริมณฑล จํานวน 23 รายการ และในส่วนภูมิภาค 54 รายการ โดยรายการทรัพย์ที่ประมูลได้ในราคาต่ําที่สุดเพียง 235,000 บาท ได้แก่ ทรัพย์ประเภทบ้านเดี่ยว 1 ชั้น ขนาดเนื้อที่ 28 ตารางวา ใน อ.เมืองพิษณุโลก จ.พิษณุโลก ขณะที่ทรัพย์ที่ประมูลในราคาสูงสุด ได้แก่ ทรัพย์ประเภทบ้านเดี่ยว 2 ชั้น ขนาดเนื้อที่ 62 ตารางวา ใน อ.เมืองนนทบุรี จ.นนทบุรี ราคา 5.27 ล้านบาท เนื่องจากเป็นทรัพย์ที่เหมาะแก่การพักอาศัย และเดินทางสะดวก พิเศษ! ผู้ชนะการประมูลยังมีสิทธิ์ใช้ “ผลิตภัณฑ์สินเชื่อสําหรับซื้อทรัพย์ NPA พร้อมขายของธนาคาร” และหากทําสัญญาจะซื้อจะขายภายในเวลาที่กําหนด พร้อมทํานิติกรรมและโอนกรรมสิทธิ์ภายในวันที่ 10 พฤษภาคม 2567 จะได้ส่วนลดราคาเพิ่ม 10% จากราคาที่ประมูลซื้อได้ (เงื่อนไขเป็นไปตามหลักเกณฑ์ที่ธนาคารกําหนด) สอบถามข้อมูลเพิ่มเติมได้ที่ G H Bank Call Center โทร. 0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ www.ghbhomecenter.com และ Mobile Application : GHB ALL HOME
รัฐบาลไทย-ข่าวทำเนียบรัฐบาล-“มนัญญา” เปิด ประชุมเชิงปฏิบัติการ เครือข่ายกองทุนพัฒนาบทบาทสตรีฯ ภาคเหนือ หวังสร้างพลังสตรีให้เข้มแข็ง เข้าถึงแหล่งเงินกู้ดอกเบี้ยต่ำ
วันพุธที่ 13 มีนาคม 2567
13/03/2567
“มนัญญา” เปิด ประชุมเชิงปฏิบัติการ เครือข่ายกองทุนพัฒนาบทบาทสตรีฯ ภาคเหนือ หวังสร้างพลังสตรีให้เข้มแข็ง เข้าถึงแหล่งเงินกู้ดอกเบี้ยต่ํา
“มนัญญา” เปิด ประชุมเชิงปฏิบัติการ เครือข่ายกองทุนพัฒนาบทบาทสตรีฯ ภาคเหนือ หวังสร้างพลังสตรีให้เข้มแข็ง เข้าถึงแหล่งเงินกู้ดอกเบี้ยต่ํา พร้อมย้ํา เงินมีพลังก็จริง แต่พลังของสตรีมีมากกว่า
วันที่ 13 มีนาคม 2564 เวลา 10.00 น. ณ โรงแรมธาราฮิลล์ อําเภอเมืองอุทัยธานี จังหวัดอุทัยธานี นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทย มอบหมายให้ นางสาวมนัญญา ไทยเศรษฐ์ ประธานคณะที่ปรึกษารัฐมนตรีช่วยว่าการกระทรวงมหาดไทย (ชาดา ไทยเศรษฐ์) เป็นประธานเปิดโครงการประชุมเชิงปฏิบัติการคณะทํางานเครือข่ายขับเคลื่อนกองทุนพัฒนาบทบาทสตรีระดับภาค” รุ่นที่ 2 ภาคเหนือ พร้อมมอบนโยบาย หัวข้อ “พลังสตรีกับการขับเคลื่อนเศรษฐกิจฐานราก สู่ความอุดมพูนสุข” ซึ่งจัดขึ้นระหว่างวันที่ 12 - 14 มีนาคม 2567 โดยมี นายวิฑูรย์ นวลนุกูล รองอธิบดีกรมการพัฒนาชุมชน กล่าวรายงาน
สําหรับวัตถุประสงค์ การดําเนินการประชุม เพื่อส่งเสริมความรู้ให้คณะทํางานเครือข่ายขับเคลื่อนกองทุนพัฒนาบทบาทสตรีระดับภาค สามารถขับเคลื่อนกองทุนพัฒนาบทบาทสตรี ให้บรรลุวัตถุประสงค์ที่กําหนดไว้ และเพื่อให้เกิดการแลกเปลี่ยนเรียนรู้ประสบการณ์ วิธีการดําเนินงานกองทุนพัฒนาบทบาทสตรีของคณะทํางานเครือข่ายขับเคลื่อนกองทุนพัฒนาบทบาทสตรีระดับภาค กลุ่มเป้าหมายเข้าร่วมโครงการ ภาคเหนือ (17 จังหวัด) และคณะทํางานขับเคลื่อนกองทุนพัฒนาบทบาทสตรีร่วมงานกว่า 100 คน
นางสาวมนัญญา กล่าวว่า เราต้องภูมิใจในความเป็นสตรี เพราะพลังของสตรี เป็นกําลังสําคัญในการขับเคลื่อนการพัฒนาประเทศ พร้อมผลักดันการทํางานของกองทุนพัฒนาบทบาทสตรี คณะกรรมการพัฒนาสตรี รวมทั้งอยากเห็นกองทุนพัฒนาบทบาทสตรี มีส่วนช่วยแก้ไขปัญหาหนี้สินในภาคครัวเรือน ให้สร้างงาน สร้างอาชีพ สร้างรายได้ พร้อมเสริมสร้างอาชีพ ให้เข้มแข็ง โดยเฉพาะการพัฒนาอาชีพ OTOP ของกลุ่มสตรี ให้มีบทบาทในการพัฒนาเศรษฐกิจ สังคม
นางสาวมนัญญา ระบุว่า “เราต้องอย่าใช้เงินเป็นตัวตั้ง เงินมีพลังก็จริงแต่พลังของสตรีมีมากกว่า” รวมพลัง สร้างพลังสตรีให้เข้มแข็ง รวมพลังกองทุนฯ ช่วยกันปลดหนี้ ซึ่งท่านชาดา ไทยเศรษฐ์ ในฐานะ รัฐมนตรีช่วยว่าการกระทรวงมหาดไทย ที่กํากับดูแลกรมการพัฒนาชุมชน ต้องการให้สตรีทุกคนสามารถเข้าถึงแหล่งเงินกู้ดอกเบี้ยต่ํา เพื่อนําไปพัฒนาอาชีพของตนเอง โดยเฉพาะในยุคที่มีการเปลี่ยนแปลงในเรื่องของเทคโนโลยี ที่จะช่วยนําไปเสริมสร้าง และพัฒนาอาชีพทําได้หลากหลายมิติมากขึ้น เพื่อช่วยเหลือสตรีในทุกพื้นที่ ให้สามารถเข้าถึงแหล่งเงินกู้ นําไปพัฒนาอาชีพ พัฒนารายได้ มีคุณภาพชีวิตที่ดี ส่งผลให้มีความมั่นคงของเศรษฐกิจฐานรากในระดับชุมชน
นอกจากนี้บรรยากาศภายในงาน ยังมีการจัดนิทรรศการ และจําหน่ายผลิตภัณฑ์ของกลุ่มอาชีพสมาชิกกองทุนพัฒนาบทบาทสตรี จํานวน 15 กลุ่ม ที่เกิดจากการใช้เงินทุนหมุนเวียน (เงินกู้) ของกองทุนพัฒนาบทบาทสตรีในสร้างงาน สร้างอาชีพ สร้างรายได้ สร้างความมั่นคงให้กับครอบครัวเพื่อมีคุณภาพชีวิตที่ดีขึ้น
รัฐบาลไทย-ข่าวทำเนียบรัฐบาล-​รมว.แรงงานไทย - เกาหลี จับมือ เพิ่มโควตารัฐจัดส่ง 15% เตรียมส่งแรงงานอุตสาหกรรม 5,500 อัตรา พร้อมเปิดตลาดแรงงาน บริการ ท่องเที่ยวเพิ่มโอกาสแรงงานเพศหญิง
วันพฤหัสบดีที่ 14 มีนาคม 2567
14/03/2567
​รมว.แรงงานไทย - เกาหลี จับมือ เพิ่มโควตารัฐจัดส่ง 15% เตรียมส่งแรงงานอุตสาหกรรม 5,500 อัตรา พร้อมเปิดตลาดแรงงาน บริการ ท่องเที่ยวเพิ่มโอกาสแรงงานเพศหญิง
วันที่ 14 มีนาคม 2567 นายพิพัฒน์ รัชกิจประการ รัฐมนตรีว่าการกระทรวงแรงงาน พร้อมด้วยนายสมชาย มรกตศรีวรรณ อธิบดีกรมการจัดหางาน และนายสมาสภ์ ปัทมะสุคนธ์ ผู้ตรวจราชการกระทรวงแรงงาน เข้าเยี่ยมคารวะ
นายลี จอง ชิก รัฐมนตรีว่าการกระทรวงแรงงานและการจ้างงาน แห่งสาธารณรัฐเกาหลีณ กระทรวงแรงงานและการจ้างงานแห่งสาธารณรัฐเกาหลี เพื่อหารือข้อราชการ ประเด็นการเพิ่มโควตาจัดส่งแรงงานไทย ภายใต้ระบบแรงงานต่างชาติ EPS และการแก้ปัญหาแรงงานผิดกฎหมาย โดยมีนายบัญชา ยืนยงจงเจริญ อุปทูต ณ กรุงโซล นายนิธิพัฒน์ วัฒนสุวกุล อัครราชทูตที่ปรึกษา (ฝ่ายแรงงาน) เข้าร่วมในครั้งนี้ด้วย
นายพิพัฒน์ กล่าวว่า สาธารณรัฐเกาหลีมีนโยบายกําหนดค่าจ้างขั้นต่ําในอัตราสูงตามภาวะการครองชีพ และมีกฎหมายมาตรฐานแรงงานที่ส่งเสริมคุณภาพชีวิตการทํางาน ทําให้เกาหลีใต้กลายเป็นจุดหมายสําคัญในการเดินทางไปทํางานของแรงงานต่างชาติทุกชาติ ไม่เว้นแรงงานชาวไทย ประกอบกับเกาหลีใต้ขาดแคลนแรงงานทักษะต่ํา โดยเฉพาะในภาคอุตสาหกรรมการผลิตขนาดกลางและขนาดย่อม งานภาคเกษตรกรรม และงานบริการ ซึ่งฝ่ายไทยได้เจรจาขอเพิ่มโควตานําเข้าแรงงานต่างชาติ (EPS) ในปี 2567 สําเร็จ โดยเกาหลีใต้เพิ่มโควตางานภาคอุตสาหกรรม เป็น 5,500 อัตรา หรือเพิ่มขึ้นร้อยละ 15 จากปี 2566 และยังชื่นชมกระบวนการจัดส่งแรงงานโดยกรมการจัดหางานว่าเป็นไปอย่างโปร่งใส มีประสิทธิภาพ จึงให้ประเทศไทยจัดส่งแรงงานภาคบริการ และท่องเที่ยว เพิ่มขึ้นอีกหนึ่งประเภทกิจการ เพื่อไปทํางานในโรงแรม รีสอร์ท ร้านอาหาร ซึ่งถือเป็นโอกาสดีของแรงงานเพศหญิง และเสนอการประชาสัมพันธ์เชิงรุก ตามโครงการเปลี่ยนวีซ่าแรงงานไร้ฝีมือ E-9 เป็นแรงงานฝีมือ วีซ่า E-7-4 เพื่อแก้ไขปัญหาขาดแคลนแรงงานทักษะให้เกาหลี พร้อมกับช่วยให้แรงงานไทยมีรายได้ สวัสดิการ และเงื่อนไขการพํานักในเกาหลีที่ดีขึ้น โดยฝ่ายไทยยังเสนอให้พิจารณาโควตาทักษะฝีมือ (E-7) ให้แรงงานไทย ซึ่งฝ่ายเกาหลีจะรวบรวมข้อเสนอจากประเทศผู้ส่งให้กระทรวงยุติธรรมพิจารณาต่อไป นอกจากนี้ฝ่ายไทยเสนอให้กระทรวงยุติธรรมพิจารณาขยายระยะเวลาโครงการนิรโทษกรรม เพื่อเดินทางกลับประเทศโดยสมัครใจ ทางการเกาหลีแจ้งว่าไม่สามารถดําเนินการได้ แต่การแก้ไขปัญหาแรงงาน ผิด กฎหมายของฝ่ายไทย จะส่งผลดีต่อการพิจารณาโควตาแรงงานไทยในปีต่อๆไป
ด้านนายสมชาย มรกตศรีวรรณ อธิบดีกรมการจัดหางาน กล่าวว่า การเดินทางเยือนสาธารณรัฐเกาหลีในครั้งนี้ มีเป้าหมายสําคัญคือการเพิ่มโอกาสการจัดส่งแรงงานไทยไปทํางานต่างประเทศ ตามนโยบายที่ท่านรัฐมนตรีฯ พิพัฒน์มอบไว้ให้กรมการจัดหางาน ซึ่งการจะบรรลุวัตถุประสงค์ได้ต้องอาศัยความร่วมมือจากรัฐบาลเกาหลีใต้ ในการแสวงหาโอกาส ลดข้อจํากัด และสร้างสรรค์แนวทางแก้ไขปัญหาอย่างมีประสิทธิภาพ เพื่อให้ความต้องการของประเทศผู้รับ และประเทศผู้ส่งแรงงานสอดคล้อง เกิดประโยชน์ร่วมกันทุกฝ่าย สามารถขับเคลื่อนเศรษฐกิจเกาหลีใต้ ไปพร้อมกับส่งเสริมแรงงานไทยให้มีคุณภาพชีวิตที่ดีขึ้น
รัฐบาลไทย-ข่าวทำเนียบรัฐบาล-สมัครใจรับใช้ชาติ ได้สิทธิประโยชน์มากมาย
วันศุกร์ที่ 22 มีนาคม 2567
สมัครใจรับใช้ชาติ ได้สิทธิประโยชน์มากมาย
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-​นายกฯ เชื่อมั่นตามการคาดการณ์แนวโน้มส่งออกยางพาราไทยไปสหภาพยุโรป ปี 2024 ของศูนย์วิจัยกสิกรไทย
วันศุกร์ที่ 22 มีนาคม 2567
22/03/2567
​นายกฯ เชื่อมั่นตามการคาดการณ์แนวโน้มส่งออกยางพาราไทยไปสหภาพยุโรป ปี 2024 ของศูนย์วิจัยกสิกรไทย
ที่คาดการณ์ว่าแนวโน้มส่งออกยางพาราไทยโตขึ้นทั้งปริมาณ และราคา ผลจากความพร้อมภายใต้กฎหมาย EUDR
วันนี้ (22 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่านายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้ความสําคัญ ผลักดันให้ยางพารา และผลิตภัณฑ์ยางของไทยสามารถส่งออกได้ตามมาตรฐาน ตามกฎหมายสินค้าปลอดการตัดไม้ทําลายป่าของสหภาพยุโรป (EU Deforestation-free Products Regulation: EUDR) อย่างต่อเนื่อง และเชื่อมั่นว่าสถานการณ์ส่งออกยางพาราไปสหภาพยุโรป ปี 2024 จะเติบโตขึ้นตามที่นักเศรษฐศาสตร์ ศูนย์วิจัยกสิกรไทย คาดการณ์
โฆษกประจําสํานักนายกรัฐมนตรี กล่าวว่าศูนย์วิจัยกสิกรไทย คาดการณ์ว่า ยางพาราไทยมีโอกาสทางการค้าเพิ่มขึ้นในสหภาพยุโรป จากความพร้อมของไทยที่มีมากกว่าประเทศอื่น ๆ ในการปฏิบัติตามกฎหมายสินค้าปลอดการตัดไม้ทําลายป่าของสหภาพยุโรป (EUDR) ซึ่งจะบังคับใช้เต็มรูปแบบในปลายปี 2024 โดยไทยมีการส่งออกยางพาราไปยังสหภาพยุโรปที่มีความเข้มงวดด้านสิ่งแวดล้อมในสัดส่วนสูงถึงร้อยละ 12 ของข้อมูลค่าส่งออกยางพาราทั้งหมดของไทย เชื่อมั่นว่าไทยสามารถปฏิบัติตามกฎหมาย EUDR ได้ โดยเฉพาะตัวชี้วัดพื้นที่บุกรุกทําลายป่าที่ไทยมีจํานวนเพียง 0.4 ล้านไร่ ซึ่งน้อยกว่าประเทศอื่น ๆ ขณะที่สหภาพยุโรปต่างมีความต้องการยางพาราจากไทยเพิ่มขึ้น เพื่อนําไปผลิตเป็นยางรถยนต์ ซึ่งคาดว่าในปี 2024 ยอดขายรถยนต์ใหม่ในสหภาพยุโรปจะทยอยฟื้นตัวเพิ่มขึ้นร้อยละ 2.5 จากปีก่อน (ข้อมูลอ้างอิงจากสมาคมผู้ผลิตรถยนต์ยุโรป (ACEA) เดือนกุมภาพันธ์ 2567)
นอกจากนี้ ศูนย์วิจัยกสิกรไทยได้คาดการณ์เกี่ยวกับการส่งออกยางพาราไทยไปยังสหภาพยุโรปในปี 2024 ซึ่งมีแนวโน้มเพิ่มขึ้นร้อยละ 7 เมื่อเทียบกับปีก่อน จาก 419 ล้านดอลลาร์สหรัฐฯ เป็น 448 ล้านดอลลาร์สหรัฐฯ โดยเป็นการเติบโตทั้งด้านปริมาณส่งออกที่เพิ่มขึ้นร้อยละ 3 และราคาส่งออกที่เพิ่มขึ้นร้อยละ 4 จากปีก่อน
“นายกรัฐมนตรี สั่งการและกําชับทุกหน่วยงานต่อเนื่อง นับตั้งแต่เดือนธันวาคม 2566 ทําให้ยางพาราไทยมีโอกาสทางการค้าเพิ่มขึ้นทั้งตลาดในประเทศและต่างประเทศ สะท้อนความพร้อมของไทยที่มีมากกว่าประเทศอื่น นายกรัฐมนตรีมีวิสัยทัศน์ และเป็นนักปฏิบัติ มองเห็นทุกโอกาสทางธุรกิจและนํามาผลักดันให้เป็นผลสําเร็จ โดยนายกฯ เชื่อมั่นเสมอว่ายางพาราเป็นพืชเศรษฐกิจที่สําคัญ จะช่วยสร้างรายได้ เพิ่มมูลค่าทางการค้า ยกระดับวิถีชีวิตชาวสวนยางไทย” นายชัย กล่าว
รัฐบาลไทย-ข่าวทำเนียบรัฐบาล-กรมทางหลวงชนบท เตรียมพร้อมสนับสนุนรถบรรทุกน้ำและจัดเจ้าหน้าที่ให้ความช่วยเหลือประชาชนผู้ประสบภัยแล้งในพื้นที่จังหวัดกาฬสินธุ์
วันศุกร์ที่ 22 มีนาคม 2567
กรมทางหลวงชนบท เตรียมพร้อมสนับสนุนรถบรรทุกน้ําและจัดเจ้าหน้าที่ให้ความช่วยเหลือประชาชนผู้ประสบภัยแล้งในพื้นที่จังหวัดกาฬสินธุ์
....
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 16 (กาฬสินธุ์) เตรียมพร้อมให้ความช่วยเหลือประชาชนที่ประสบภัยแล้งในพื้นที่จังหวัดกาฬสินธุ์ โดยสั่งการหน่วยงานในสังกัดเตรียมความพร้อมให้ความช่วยเหลือประชาชนที่ประสบภัยแล้ง ซึ่งได้บูรณาการประสานข้อมูลร่วมกับจังหวัด และหน่วยงานที่เกี่ยวข้อง หากพื้นที่ใดต้องการความช่วยเหลือ โดย ทช. พร้อมสนับสนุนรถบรรทุกน้ําและเจ้าหน้าที่เพื่อแจกจ่ายน้ําแก่ประชาชนที่ประสบภัยทันที รวมทั้งได้กําชับให้ทุกหน่วยงานติดป้ายประชาสัมพันธ์ บริเวณหน้าสํานักงานและรถบรรทุกน้ําเพื่อให้ประชาชนได้รับทราบ พร้อมทั้งให้ตรวจสอบถนนบริเวณคันคลองอย่างต่อเนื่อง ให้สามารถช่วยเหลือบรรเทาความเดือดร้อนประชาชนอย่างทันท่วงที ทั้งนี้ หากประชาชนต้องการความช่วยเหลือหรือขอรับการสนับสนุนน้ําในการอุปโภคบริโภค สามารถแจ้งได้ที่สายด่วน ทช. โทร. 1146 หรือแขวงทางหลวงชนบทในแต่ละพื้นที่ เพื่อ ทช. จะได้จัดส่งเจ้าหน้าที่ในการให้ความช่วยเหลืออย่างเร่งด่วนต่อไป
รัฐบาลไทย-ข่าวทำเนียบรัฐบาล-“รัดเกล้า” เผย รัฐบาลเตรียมพร้อมรับมือภัยแล้งพร้อมให้ความสำคัญกับการบริหารจัดการน้ำ เตรียมจัดงานวันน้ำโลก 22 มีนาคม ย้ำการอนุรักษ์น้ำและพัฒนาแหล่งน้ำ
วันศุกร์ที่ 22 มีนาคม 2567
22/03/2567
“รัดเกล้า” เผย รัฐบาลเตรียมพร้อมรับมือภัยแล้งพร้อมให้ความสําคัญกับการบริหารจัดการน้ํา เตรียมจัดงานวันน้ําโลก 22 มีนาคม ย้ําการอนุรักษ์น้ําและพัฒนาแหล่งน้ํา
“รัดเกล้า” เผย รัฐบาลเตรียมพร้อมรับมือภัยแล้งพร้อมให้ความสําคัญกับการบริหารจัดการน้ํา เตรียมจัดงานวันน้ําโลก 22 มีนาคม ย้ําการอนุรักษ์น้ําและพัฒนาแหล่งน้ํา
วันนี้ 22 มีนาคม 2567 นางรัดเกล้า สุวรรณคีรี รองโฆษกประจําสํานักนายกรัฐมนตรี เปิดเผยว่า สํานักงานทรัพยากรน้ําแห่งชาติ (สทนช.) เตรียม จัดงานเนื่องในวันน้ําโลก ประจําปี พ.ศ. 2567 ซึ่ง​ วันที่ 22 มีนาคม​ ของทุกปี ที่กําหนดให้เป็น “วันน้ําโลก” หรือ “World Water Day” ที่ห้องแกรนด์บอลรูม ชั้น 1 โรงแรมรามา การ์เด้นส์ กรุงเทพฯ เพื่อย้ําให้เห็นความสําคัญของน้ํา อีกทั้งยังเป็นการกระตุ้นให้เกิดการตื่นตัวในเรื่องการอนุรักษ์น้ําและการพัฒนาแหล่งน้ํา งานในปีนี้ได้กําหนดหัวข้อหรือ Theme การจัดงานไว้คือ “Leveraging Water for Peace” หรือ “น้ําเพื่อสันติภาพ”
ขณะที่ นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ที่กํากับดูแลกรมพัฒนาที่ดิน ได้เตรียมดําเนินการรับมือภัยแล้ง ไว้แล้ว ด้วยการพัฒนาการบริหารจัดการดินและน้ําบนดินและใต้ดิน เพื่ออนุรักษ์ดินและน้ํา เป็นการชะลอความเร็วของน้ํา การกักเก็บตะกอน การป้องกันการสูญเสียหน้าดิน รักษาความชื้นในดิน รวมทั้งเป็นการกักเก็บน้ําฝนที่ตกลงมาให้ไหลซึมลงใต้ดินอย่างช้าๆ ทําให้เกิดความชื้นที่พืชสามารถนําไปใช้ประโยชน์ได้ อีกทั้งช่วยไม่ให้น้ําไหลบ่าไปกัดเซาะดินในพื้นที่ตอนล่างจนก่อให้เกิดความเสียหาย และยังเพิ่มประสิทธิภาพการกักเก็บน้ําไว้ใช้เพื่อการเกษตร
สําหรับ ในปี​งบประมาณ พ.ศ. 2566 – 2567 นี้ กระทรวงเกษตรฯ โดย กรมชลประทาน ที่ดูแลเรื่องน้ําให้กับประชาชนทั้งประเทศ ทั้งในเขตชลประทานและนอกเขตชลประทานได้พัฒนาแหล่งน้ําเพื่อสนับสนุนการใช้น้ําในทุกภาคส่วนกระจายอยู่ในภูมิภาคต่าง ๆ ทั่วประเทศ โดยมีการดําเนินงานการพัฒนาแหล่งน้ํา รวมทั้งสิ้น 653 แห่ง สามารถเพิ่มปริมาตรน้ําเก็บกัก จํานวนทั้งสิ้น 294.390 ล้าน ลบ.ม. พื้นที่ชลประทานเพิ่มขึ้น จํานวน 384,764 ไร่ ประกอบด้วย 1) ปีงบประมาณ พ.ศ. 2566 ได้ดําเนินการไปแล้ว จํานวน 352 แห่ง สามารถเพิ่มปริมาตรน้ําเก็บกัก จํานวน 183.580 ล้าน ลบ.ม. พื้นที่ชลประทานเพิ่มขึ้น จํานวน 214,927 ไร่ และ 2) ปีงบประมาณ พ.ศ. 2567 มีแผนการดําเนินงานด้านการพัฒนาแหล่งน้ํา จํานวน 301 แห่ง สามารถเพิ่มปริมาตรน้ําเก็บกัก จํานวน 110.810 ล้าน ลบ.ม. พื้นที่ชลประทานเพิ่มขึ้น จํานวน 169,837 ไร่
************
รัฐบาลไทย-ข่าวทำเนียบรัฐบาล-“สุชาดา” เลขานุการ รมว.อว. รับหนังสือร้องสอบการใช้งบวิจัยโครงการพัฒนาหน้ากากป้องกันสารพิษทางทหาร เผยจะเร่งตรวจสอบข้อเท็จจริง พร้อมดำเนินการทุกอย่างบนความถูกต้องและให้ความเป็นธรรมกั
วันศุกร์ที่ 22 มีนาคม 2567
“สุชาดา” เลขานุการ รมว.อว. รับหนังสือร้องสอบการใช้งบวิจัยโครงการพัฒนาหน้ากากป้องกันสารพิษทางทหาร เผยจะเร่งตรวจสอบข้อเท็จจริง พร้อมดําเนินการทุกอย่างบนความถูกต้องและให้ความเป็นธรรมกั
“สุชาดา” เลขานุการ รมว.อว. รับหนังสือร้องสอบการใช้งบวิจัยโครงการพัฒนาหน้ากากป้องกันสารพิษทางทหาร เผยจะเร่งตรวจสอบข้อเท็จจริง พร้อมดําเนินการทุกอย่างบนความถูกต้องและให้ความเป็นธรรมกับทุกฝ่าย
เมื่อวันที่ 21 มี.ค. ที่กระทรวงการอุดมศึกษา วิทยาศาสตร์ วิจัยและนวัตกรรม (อว.) นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) ได้มอบหมายให้นางสาวสุชาดา แทนทรัพย์ เลขานุการ รมว.อว. พร้อมด้วยนายธีรวุธ กลั่นเกลี้ยง คณะที่ปรึกษา รมว.อว. และนายพันธุ์เพิ่มศักดิ์ อารุณี ผู้อํานวยการกองขับเคลื่อนพัฒนาการอุดมศึกษาวิทยาศาสตร์วิจัยและนวัตกรรม รับหนังสือร้องเรียนจาก นายไพศาล เรืองฤทธิ์ ทนายความ ขอให้ตรวจสอบกรณีความโปร่งใสการใช้งบประมาณในการวิจัยการดําเนินการโครงการพัฒนาหน้ากากป้องกันสารพิษทางทหาร เพื่อใช้ในการป้องกันประเทศ ภายใต้โครงการทุนพัฒนาศักยภาพงานนักวิจัยทางด้านยุทโธปกรณ์เพื่อเพิ่มศักยภาพของกองทัพและการป้องกันประเทศ ของประจําปีงบประมาณ 2560 ของสํานักงานปลัด อว.
โดยนางสาวสุชาดาได้รับเรื่องร้องเรียนดังกล่าวพร้อมกล่าวว่า กระทรวง อว. จะเร่งตรวจสอบข้อเท็จจริงและยืนยันว่าจะดําเนินการทุกอย่างบนความถูกต้อง พร้อมจะให้ความเป็นธรรมกับผู้เกี่ยวข้องทุกฝ่ายตามนโยบายของ รมว.อว. ต่อไป
รัฐบาลไทย-ข่าวทำเนียบรัฐบาล-​นายกฯ ประทับใจ หลังทีมไทยบุกไปเสมอเกาหลีใต้ ในการแข่งขันฟุตบอลโลก 2026 รอบคัดเลือก เตรียมไปเชียร์ด้วยตัวเองนัดหน้า 26 มีนาคมนี้
วันศุกร์ที่ 22 มีนาคม 2567
22/03/2567
​นายกฯ ประทับใจ หลังทีมไทยบุกไปเสมอเกาหลีใต้ ในการแข่งขันฟุตบอลโลก 2026 รอบคัดเลือก เตรียมไปเชียร์ด้วยตัวเองนัดหน้า 26 มีนาคมนี้
​นายกฯ ประทับใจ หลังทีมไทยบุกไปเสมอเกาหลีใต้ ในการแข่งขันฟุตบอลโลก 2026 รอบคัดเลือก เตรียมไปเชียร์ด้วยตัวเองนัดหน้า 26 มีนาคมนี้
วันนี้ (22 มีนาคม 2567) เวลา 11.00 น. ณ อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงการแข่งขันฟุตบอลโลก 2026 รอบคัดเลือก โซนเอเชีย รอบสอง หลังทีมชาติไทยบุกไปเสมอทีมเกาหลีใต้ 1-1 เมื่อคืนที่ผ่านมา ว่า ได้ติดตามตลอด แม้จะติดภารกิจ เป็นเจ้าภาพงานเลี้ยงอาหารละศีลอดเดือนรอมฎอน แต่ก็ได้รับรายงานว่าช่วง 30 นาทีแรกทีมไทยเล่นได้ดีมาก ซึ่งก็รู้สึกประทับใจ โดยได้โพสต์ให้กําลังใจกับนักเตะทุกคนแล้ว และวานนี้วันเกิด นางนวลพรรณ ล่ําซํา หรือ มาดามแป้ง นายกสมาคมกีฬาฟุตบอลแห่งประเทศไทย ในพระบรมราชูปถัมภ์ ตนเองได้ส่งของขวัญไปให้ และมาดามแป้งได้โทรมาขอบคุณ พร้อมทั้งพูดคุยถึงการแข่งขันในนัดต่อไป ในวันที่ 26 มีนาคมนี้ ที่สนามราชมังคลากีฬาสถาน ซึ่งตนเองก็จะไปร่วมชมการแข่งขันในนัดนี้ด้วย
นายกฯ กล่าวถึงเงินสนับสนุนอัดฉีดนักกีฬาว่า รัฐบาลพยายามหาลู่ทางในการสนับสนุนเงิน แต่จะต้องอยู่ในกฎระเบียบ สําหรับกรณีเมื่อวานนี้ มี สส. พรรคเพื่อไทย เปิดเว็บเถื่อนดูการแข่งขันฟุตบอล ที่รัฐสภานั้น นายกฯ ระบุว่า ทุกคนรู้หน้าที่อยู่แล้วว่าอะไรควรหรืออะไรไม่ควร เรื่องนี้ไม่จําเป็นต้องกําชับอะไร
รัฐบาลไทย-ข่าวทำเนียบรัฐบาล-ปลัดดีอี ให้การต้อนรับผู้แทนสำนักงานเลขาธิการวุฒิสภา ศึกษาดูงาน
วันศุกร์ที่ 22 มีนาคม 2567
ปลัดดีอี ให้การต้อนรับผู้แทนสํานักงานเลขาธิการวุฒิสภา ศึกษาดูงาน
ปลัดดีอี ให้การต้อนรับผู้แทนสํานักงานเลขาธิการวุฒิสภา ศึกษาดูงาน
วันนี้ (22 มีนาคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมและให้การต้อนรับผู้แทนจากสํานักงานเลขาธิการวุฒิสภา ในการศึกษาดูงานร่วมกัน ระหว่างสํานักงานปลัดกระทรวงดิจิทัลเพื่อเศรษฐกิจและสังคม กับสํานักงานเลขาธิการวุฒิสภา โดยมีผู้บริหารพร้อมเจ้าหน้าที่ กระทรวงดิจิทัลฯ และผู้ที่เกี่ยวข้องเข้าร่วม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
-----------------------
รัฐบาลไทย-ข่าวทำเนียบรัฐบาล-รมว.ดีอี ร่วมปาฐกถาพิเศษในงาน AI REVOLUTION 2024: TRANSFORMING THAILAND ECONOMY
วันศุกร์ที่ 22 มีนาคม 2567
รมว.ดีอี ร่วมปาฐกถาพิเศษในงาน AI REVOLUTION 2024: TRANSFORMING THAILAND ECONOMY
รมว.ดีอี ร่วมปาฐกถาพิเศษในงาน AI REVOLUTION 2024: TRANSFORMING THAILAND ECONOMY
วันนี้ (22 มีนาคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมปาฐกถาพิเศษในงาน AI REVOLUTION 2024: TRANSFORMING THAILAND ECONOMY ในหัวข้อ Al: Thailand Strategy ยุทธศาสตร์ AI ประเทศไทย ซึ่งในงานได้รวมเหล่าผู้บริหารชั้นนําของประเทศ ทั้งหน่วยงานภาครัฐ และเอกชน ร่วมแลกเปลี่ยนความรู้ และประสบการณ์เกี่ยวกับการใช้ AI ในการบริหารหน่วยงานหรือองค์กร เพื่อเพิ่มศักยภาพในการทํางาน ณ ห้องแกรนด์บอลรูม ชั้น 4 โรงแรมอินเตอร์คอนติเนนตัล กรุงเทพฯ
รัฐบาลไทย-ข่าวทำเนียบรัฐบาล-​รองปลัดฯ ใบน้อย เป็นประธานพิธีมอบรางวัล Thailand Quality Prize 2024 (QCC)
วันศุกร์ที่ 22 มีนาคม 2567
22/03/2567
​รองปลัดฯ ใบน้อย เป็นประธานพิธีมอบรางวัล Thailand Quality Prize 2024 (QCC)
​รองปลัดฯ ใบน้อย เป็นประธานพิธีมอบรางวัล Thailand Quality Prize 2024 (QCC)
วันที่ 20 มีนาคม 2567 นายใบน้อย สุวรรณชาตรี รองปลัดกระทรวงอุตสาหกรรม เป็นประธานพิธีมอบรางวัล
Thailand Quality Prize 2024 (QCC) โดยมี นายสุพจน์ ชินวีระพันธุ์ ผู้อํานวยการสมาคมส่งเสริมเทคโนโลยี (ไทย-ญี่ปุ่น) ให้การต้อนรับ ณ ห้องแกรนด์ ฮอลล์ ศูนย์นิทรรศการและการประชุมไบเทคบางนา, กรุงเทพฯ
งานมอบรางวัล Thailand Quality Prize หรือ QCC เป็นการจัดงานประกวดผลงาน QCC โดยมีวัตถุประสงค์หลักในการจัดงานเพื่อยกระดับการทํา QCC ในประเทศไทย ให้มีมาตรฐานสูงขึ้น และเป็นเวทีแลกเปลี่ยนความรู้ ประสบการณ์กระตุ้นให้เกิดการพัฒนาศักยภาพให้กับองค์กรและตนเองอย่างต่อเนื่องตลอดจน นําระบบ QCC มาประยุกต์ใช้ในการปรับปรุงและแก้ปัญหางานภายในองค์กรให้เกิดประสิทธิภาพมากยิ่งขึ้ นสมาคมๆได้จัดงาน ต่อเนื่องเป็นปีที่ 41 จากการจัดงานที่ผ่านมาได้รับความสนใจจากองค์กร ส่งผลงานกลุ่มกิจกรรมคุณภาพ QCC เข้าร่วมประกวดเป็นจํานวนมาก สําหรับปี 2566 มีผลงาน QCC ส่งเข้าประกวด รวมทั้งสิ้น 168 กลุ่ม จาก 66 องค์กร คณะกรรมการได้พิจารณาคัดเลือกตามหลักเกณฑ์และขั้นตอนจนได้กลุ่ม QCC ที่ผ่านเข้ารอบสุดท้ายจํานวน 70 กลุ่ม จาก 47 องค์กร โดยมีประเภทรางวัลต่าง ๆ ดังนี้
1. Popular Vote จํานวน 3 รางวัล
2. QCC Facilitator Award จํานวน 2 รางวัล
3. QCC Promoter Award จํานวน 2 รางวัล
4. QCC Promoter Award for Top Management จํานวน 1 รางวัล
5. New Born QCC Prize จํานวน 11 รางวัล
6. Junior Manufacturing QC Prize จํานวน 25 รางวัล
7. Task Achieving QC Prize จํานวน 11 รางวัล
8. Office QCC Prize จํานวน 3 รางวัล
9. Support QCC Prize จํานวน 11 รางวัล
10. Manufacturing QCC Prize จํานวน 9 รางวัล
รัฐบาลไทย-ข่าวทำเนียบรัฐบาล-เตือน!! "กระดาษเมา" สารเสพติดหลอนประสาทรุนแรงขั้นเสียชีวิต
วันศุกร์ที่ 22 มีนาคม 2567
เตือน!! "กระดาษเมา" สารเสพติดหลอนประสาทรุนแรงขั้นเสียชีวิต
.....
เตือน!! "กระดาษเมา" สารเสพติดหลอนประสาทรุนแรงขั้นเสียชีวิต
.
อีกเรื่องที่ต้องระวังสําหรับ "กระดาษเมา" "สติกเกอร์เมา” หรือ “แสตมป์มรณะ" ยาเสพติดให้โทษประเภทที่ 1 ที่เพียงนําแผ่นสติกเกอร์ซึ่งมีส่วนผสมของสาร LSD ที่มีฤทธิ์ทําให้ประสาทหลอน มาวางใต้ลิ้น จากนั้นสารจะออกฤทธิ์นาน 8 -12 ชั่วโมง ทําให้ระยะแรกผู้เสพมีอาการเคลิบเคลิ้ม สนุกสนาน จากนั้นประสาทหลอนจนอาจนําไปสู่การก่อเหตุรุนแรงและฆ่าตัวตาย
.
สาร LSD ออกฤทธิ์ - ส่งผลต่อร่างกายอย่างไร ?
ระยะแรก รูม่านตาจะขยาย อุณหภูมิร่างกายสูงขึ้น ความดันโลหิตสูงและอัตราการเต้นของหัวใจเร็วขึ้น มึนศีรษะ เห็นแสงวูบวาบ เคลิ้มสุข จากนั้นจะนอนไม่หลับ เบื่ออาหาร และประสาทหลอนอย่างรุนแรง เห็นภาพความทรงจําในอดีต เกิดอาการหวาดกลัว บางรายอาจทําร้ายตนเอง หรือทําร้ายผู้อื่น เกิดปัญหาทางจิตเรื้อรัง แม้จะหยุดใช้ยาแล้ว แต่อาการโรคจิตอาจเป็นซ้ําได้อีก ซึ่งการรักษาอาการดังกล่าวทําได้ยากและอาจต้องใช้เวลานานเพื่อให้อาการทุเลาลง
.
หากประสบปัญหาเรื่องสารเสพติดรับคําปรึกษาได้ที่:
- สายด่วนบําบัดยาเสพติด 1165 หรือเข้ารับการบําบัดรักษาสุราและยาเสพติดได้ที่ สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) กรมการแพทย์ จังหวัดปทุมธานีและโรงพยาบาลธัญญารักษ์ในส่วนภูมิภาคทั้ง 6 แห่ง ได้แก่ โรงพยาบาลธัญญารักษ์เชียงใหม่ โรงพยาบาลธัญญารักษ์แม่ฮ่องสอน โรงพยาบาลธัญญารักษ์ขอนแก่น โรงพยาบาลธัญญารักษ์อุดรธานี โรงพยาบาลธัญญารักษ์สงขลา และโรงพยาบาลธัญญารักษ์ปัตตานี หรือโรงพยาบาลของรัฐทุกแห่ง
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"ปีใหม่ ทหารใหม่ โอกาสใหม่" พบกับเเคมเปญดีๆ ของการสมัครเป็นทหารในปีนี้ และมาสนุกสนานกับ smile Army ที่สวนรถไฟ กทม. ในวันอาทิตย์ที่ 24 มี.ค. นะจ๊ะ
วันศุกร์ที่ 22 มีนาคม 2567
"ปีใหม่ ทหารใหม่ โอกาสใหม่" พบกับเเคมเปญดีๆ ของการสมัครเป็นทหารในปีนี้ และมาสนุกสนานกับ smile Army ที่สวนรถไฟ กทม. ในวันอาทิตย์ที่ 24 มี.ค. นะจ๊ะ
...
#smilearmy
#วงดนตรีกองทัพบกเพื่อประชาชน
#ตรวจเลือกทหาร67
#ปลดทหารมีงานทํา
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-สรรพากรเดินหน้ารวบรวมข้อมูลจำเป็นเพิ่มเติม ตาม DSI ร้องขอยืนยันดำเนินการทุกขั้นตอนตามกฎหมายกำหนดไว้ครบถ้วน
วันศุกร์ที่ 22 มีนาคม 2567
22/03/2567
สรรพากรเดินหน้ารวบรวมข้อมูลจําเป็นเพิ่มเติม ตาม DSI ร้องขอยืนยันดําเนินการทุกขั้นตอนตามกฎหมายกําหนดไว้ครบถ้วน
“ตามที่ปรากฏเป็นข่าวในสื่อกรณี “เครือข่ายน้ํามันโกฟุก” นั้น กรมสรรพากรได้รับการประสานงานจากกรมสอบสวนคดีพิเศษเพื่อให้กรมสรรพากรดําเนินการตามอํานาจหน้าที่ และจากการตรวจสอบเอกสารหลักฐานตามที่ได้รับมากรมสรรพากรยังต้องรวบรวมข้อมูลที่จําเป็นเพิ่มเติม
นายวินิจ วิเศษสุวรรณภูมิ รองอธิบดีกรมสรรพากร รักษาการในตําแหน่งที่ปรึกษาด้านพัฒนาฐานภาษี ในฐานะโฆษกกรมสรรพากร เปิดเผยว่า “ตามที่ปรากฏเป็นข่าวในสื่อกรณี “เครือข่ายน้ํามันโกฟุก” นั้น กรมสรรพากรขอเรียนว่าได้รับการประสานงานจากกรมสอบสวนคดีพิเศษเพื่อให้กรมสรรพากรดําเนินการตามอํานาจหน้าที่ และจากการตรวจสอบเอกสารหลักฐานตามที่ได้รับมากรมสรรพากรยังต้องรวบรวมข้อมูลที่จําเป็นเพิ่มเติม เพื่อจะดําเนินการตามกฎหมายในส่วนที่กรมสรรพากรรับผิดชอบต่อไป ซึ่งกรมสรรพากรขอยืนยันว่าได้มีการดําเนินในเรื่องนี้ตามกฎหมายกําหนดอํานาจหน้าที่ไว้ และเป็นไปตามขั้นตอนเช่นเดียวกับในรายอื่นๆ ที่มีการส่งข้อมูลมาจากกรมสอบสวนคดีพิเศษ
อย่างไรก็ตาม กรมสรรพากรไม่สามารถเปิดเผยข้อมูลและรายละเอียดเกี่ยวกับดําเนินการในเรื่องนี้ได้ เนื่องจากจะเป็นการฝ่าฝืนกฎหมายว่าด้วยการรักษาความลับของผู้เสียภาษีและผู้ประกอบการที่อยู่ในความรับผิดชอบของกรมสรรพากร”